Egy titkos játék van Facebook Messengerben – mutatjuk, hogy hozhatja elő
A Facebook fejlesztői egy sakkjátékot rejtettek el az üzenetküldőben. Mutatjuk, hogy mit kell tenni az üzenetküldések közt folytatható jó kis sakkpartihoz.
Akik szeretnek sakkozni, örülhetnek ennek a lehetőségnek: bárhol és bármikor sakkozhatunk facebookos ismerőseinkkel, csak egy elrejtett játékot kell megjeleníteni a chaten vagy mobil/tablet esetén a Messenger alkalmazásban. Hogyan?

Ezt az üzenetet kell elküldeni facebookos ismerősünknek: @fbchess play

És már kezdődhet is a játék, a meghívott van fehérrel, a kezdeményező pedig a fekete bábukkal. Azért pár betűt meg kell jegyezni hozzá.

A megjelenített sakktábla ugyanis ilyenkor csak egy kép, azon nem lehet mozgatni a bábukat. A lépésekhez a már említett "@fbchess" kódot kell beütni, majd szóköz, aztán a figura kódja nagy betűvel, aztán kisbetűvel és számmal a lépés helye. Ha tehát például a gyaloggal akarunk a b4-re lépni, akkor ezt kell beírni: @fbchess Pb4

Íme a figurák betűi, amelyek az angol megfelelőjük kezdőbetűje (a huszár esetén a második betűje):
P = gyalog
R = bástya
N = huszár
B = futó
Q = vezér/királynő
K = király

Ha máskor is tudni szeretne a Facebook rejtett funkcióiról, lájkolja a HVG Tech rovatának Facebook-oldalát.
Facebook sakk a Facebookon sakk HVGame Messenger